
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3008498/1742/0029 (1) 

Τροποποίηση διατάξεων της 22801/4512/6.11.1986 
απόφασης του Υπουργού Οικονομικών παράτασης 
προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Σχετικά αιτήματα της Ομοσπονδίας Ποτοποιών Ελλά¬ 
δας, του Πανθεσσαλικού Συνδέσμου Ποτοποιών ως και 
του Νομάρχη Αχαίας, για την τροποποίηση των διατάξεων 


της 22801/4512/6.11.86 απόφασής μας σχετικά με την 
παράταση προθεσμιών αυτής. 

2. Τις διατάξεις του Ν 2127/1993 (ΦΕΚ 48/τ.Α7 
6.4.93). 

3. Τις διατάξεις της παρ, 5 του άρθρου 17 του Ν. 2166/ 
1993 (ΦΕΚ 137/Τ.Α724.8.93). 

4. Τις διατάξεις του Κώδικα των Νόμων «περί φορολο¬ 
γίας οινοπνεύματος», όπως έχουν τροποποιηθεί, συμπλη- 
ρ(ύ8εί και ισχύουν σήμερα. 

5. Τον Καν. 1576/1989 «θέσπιση γενικών κανόνων 
σχετικά με τον ορισμό, τον χαρακτηρισμό και την παρου¬ 
σίαση των αλκοολοϋχων ποτών». 

6. Τις διατάξεις της απόφασης μας 22801/4512/ 
6.11.1986 «παραγωγή και διάθεση αλκοολοϋχων ποτών», 
όπως ισχύει. 

7. Τις αριθ. 24309/6191/22.12.1987, 12601/3411/ 

30.6.1988, 24498/6365/88/3.1.1989, 3018224/8783/ 
0029/28.12.1989, 3000083/0014/0029/10.1.1991, 

3003310/1018/0029/18.2.1992, 
3023645/7278/0029/20.1.1993, 
3004962/1226/0029/16.4.1994 και Φ. 

292/189/25.5.95 προηγούμενες αποφάσεις μας με τις 
οποίες χορηγήθηκαν παρατάσεις προθεσμιών του άρθρου 
22 της αριθ. 22801/4512/6.11.86 απόφασής μας. 

8. Τις διατάξεις του Ν. 301/1976 «περί της στην Εφη¬ 
μερίδα της Κυβερνήσεως δημοσιευομένης ύλης κ.λπ.·. 

9. Τις διατάξεις του Ν. 1558/1985 «περί Κυβερνήσεως 
και Κυβερνητικών Οργάνων». 

10. Ότι με τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. α. Τροποποιούμε την απόφασή μας με αριθ. 22801 / 
4512/6.11.1986 αναφορικά με τις προθεσμίες που προ- 
βλέπονται στο άρθρο 22 αυτής ως εξής: 

Παρέχουμε προθεσμία για την έναρξη εφαρμογής των 
διατάξεων των εδαφίων α και γ της παραγράφου 2 ως και 
της παραγράφου 4 του άρθρου 21 της εν λόγω απόφασής 
μας μέχρι την 31.10.1996, αποκλειστικά και μόνον για τα 
παλαιά ποτοποιεία τα οποία υφίσταντο και λειτουργούσαν 
νόμιμα προ της ενάρξεως της ισχύος αυτής. 

β. Τα κατά τα ανωτέρω, παλαιά ποτοποιεία υποχρεού- 
νται όπως, εντός τριμήνου από της δημοσίευσης της πα¬ 
ρούσας απόφασής μας, καταθέσουν στις οικείες Χημικές 
Υπηρεσίες του Γ.Χ.Κ., χρονοδιάγραμμα για την προσαρ¬ 
μογή τους σύμφωνα με τις προαναφερθείσες διατάξεις, 

των οποίων παρατεΐνεται με την παρούσα η έναρξη εοραρ- 
μογής. 

γ. Οι Περιφερειακές Χημικές Υπηρεσίες του Γενικού 
Χημείου του Κράτους θα προβούν εντός του κατά τα ανω¬ 
τέρω τριμήνου χρονικού διαστήματος σε έλεγχο - επιθεώ¬ 
ρηση, όλων των ποτοποιείων της περιοχής ευθύνης τους 
και θα αποστείλουν στη Δ/νση Φορολογίας Οινοπνεύμα¬ 
τος της Κεντρικής Υπηρεσίας του Γενικού Χημείου του 
Κράτους, κατάσταση στην οποία θα εμφαίνονται αναλυ¬ 
τικά οι διαπιστούμενες αποκλίσεις των ανωτέρω διατά¬ 
ξεων. Την κατάσταση αυτή θα κοινοποιήσουν και στις αρ¬ 
μόδιες Τελωνειακός Υπηρεσίες. 

2. Κατά τα λοιπά ισχύουν οι διατάξεις της απόφασής μας 
22801 /4512/6.11.1986. «Παραγωγή και διάθεση αλκοο- 
λούχων ποτών». 

Η απόφαση αυτή να δημοσιευθεί στην Εφημερίδα της 
Κυβερνήσειος, η δε ισχύς της αρχίζει από την ημερομηνία 
υπογραφής της. 

Αθήνα, 29 Απριλίου 1996 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

♦- 

Αριθ. 3361/ΕΦΑ 356 (2) 

Αντικατάσταση μέλους του Διοικητικού Συμβουλίου της 

Ανώνυμης Εταιρείας Τεχνολογικής Ανάπτυξης Κλω¬ 
στοϋφαντουργίας, Ένδυσης και Ινών (ΕΤΑΚΕΙ ΑΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 1 του άρθρου 9 του Π.Δ. 385/ 
86 (ΦΕΚ Α 168/30.10.86) Σύσταση Ανώνυμης Εταιρείας 
με την επωνυμία «Εταιρεία Τεχνολογικής Ανάπτυξης Κλω¬ 
στοϋφαντουργίας Ένδυσης και Ινών». 

2. Την υπ’ αριθμ. 14885/ΕΦΑ-ΦΟΡ 1.12.95 απόφαση, 
με την οποία ορίσθηκαν οι εκπρόσωποι του ΥΒΕΤ στο 
Διοικητικό Συμβούλιο της ΕΤΑΚΕΙ ΑΕ. 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α71,2.96), 
αποφασίζουμε: 

Ορίζουμε ως εκπρόσωπο του Υπουργείου Ανάπτυξης 
στο Διοικητικό Συμβούλιο της ΕΤΑΚΕΙ Α.Ε., τον Κεφα- 
λάκη Κωνσταντίνο του Μιχαήλ, Νομικό, ο οποίος θα αντι¬ 
καταστήσει για το υπόλοιπο της τετραετούς θητείας του 
(μέχρι 1.12.97) τον Ανδρεόπουλο Ανδρέα, Αναπλ. Καθ. 
ΕΜΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 1996 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 


Αριθ. Α2/137 (3) 

Επιχορήγηση της Αποστολικής Διακονίας της Εκκλησίας 
της Ελλάδας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του Ν. 1155/81 (ΦΕΚ 
122/81 τ.Α’) «Περί αναγνωρΙοετος της Πάτμου ως Ιεράς 
Νήσου και ρυθμίσεως Εκκλησιαστικών τινων θεμάτων». 

2. Το αριθμ. 374/7.2.1996 έγγραφο της Αποστολικής 
Διακονίας της Εκκλησίας της Ελλάδας. 

3. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους πέντε εκατομμυρίων επτακοσίων χιλιάδων δραχ¬ 
μών (5.700.000) για το τρέχον οικονομικό έτος καθώς και 
το ότι για την ανωτέρω δαπάνη και γενικότερα «για την επι¬ 
χορήγηση σε λοιπούς Εκκλησιαστικούς Οργανισμούς» 
έχει εγγράφει πίστωση στο Φ 19-650 και ΚΑΕ 2469 
ύψους 10.000.000 δρχ., αποφασίζουμε; 

Καθορίζουμε την Κρατική Επιχορήγηση στην Αποστο- 
λική Διακονία της Εκκλησίας της Ελλάδας για το Οικονο¬ 
μικό Έτος 1996 οε πέντε εκατομμύρια επτακόσιες χιλιά¬ 
δες (5.700.000) δρχ. σε βάρος της πίστωσης του Φ.19- 
650 και ΚΑΕ 2469 του Προϋπολογισμού του ΥΠΕΠΘ οικο¬ 
νομικού έτους 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΕΝ 

ΑΛ. ΠΑΠΑΔΟΠΟΥΛΟΣ ΓΕΩΡ. Α. ΠΑΠΑΝΔΡΕΟΥ 

-♦- 

Αριθ. Γ2/950 

Λειτουργία μουσικών σχολείων (Γυμνασίων - Λυκείων). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 (ΦΕΚ 167/τ.Α) «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

2. Τις διατάξεις της Γ2/3345/2.9.88 Υ.Α. «Ίδρυση και 
λειτουργία των Μουσικών Σχολείων» που κυρώθηκε με το 
Νόμο 1824/88 (ΦΕΚ 296/τ-Α·). 

3. Τη Γ2/1370/15.3.94 υπουργική απόφαση που τρο¬ 
ποποιήθηκε με τις Γ2/3960/17.8.94 και Γ2/3000/2.5.95 
υπουργική απόφαση που αφορά τη συγκρότηση της Καλ¬ 
λιτεχνικής Επιτροπής. 

4. Τη σχετική πρόταση της Καλλιτεχνικής Επιτροπής. 

5. Το γεγονός ότι από τις διατάξεις αυτής της απόφαση ς 
δεν προκαλεΐται δαπάνη εις βάρος του Κρατικού Προϋπο¬ 
λογισμού. αποφασίζουμε: 

Α. ΕΙΣΑΓΩΓΗ ΜΑΘΗΤΩΝ ΣΤΗΝ Α' ΤΑΞΗ ΤΟΥ ΓΥΜΝΑ¬ 
ΣΙΟΥ ΤΩΝ ΜΟΥΣΙΚΩΝ ΣΧΟΛΕΙΩΝ 
1. Στα μουσικά σχολεία και συγκεκριμένα στην Α' τάξη 
των Γυμνασίων των σχολείων αυτών εγγράφονται μαθητές 
απόφοιτοι των δημοτικών σχολείων ύστερα από επιλογή. 
Η διαδικασία επιλογής διενεργείται κατά το χρονικό διά¬ 
στημα από 15 μέχρι 30 Ιουνίου κάθε σχολικού έτους και σε 

εξαιρετικές περιπτώσεις κατά το χρονικό διάστημα από 1 
μέχρι 11 Σεπτεμβρίου κάθε σχολικού έτους. 

2. Ο αριθμός των μαθητών που θα (ροιτήσουν στην Α' 
τάξη των μουσικών σχολείων καθορίζεται με απόφαση της 
αρμόδιας Διεύθυνσης Δευτεροβάθμιας Εκπαίδευσης που 
εκδιδεται μέχρι το τέλος Μαρτίου. 

Τα κριτήρια για τον καθορισμό του αριθμού των μαθη¬ 
τών που θα φοιτήσουν είναι: η κτιριοκή υποδομή του σχο¬ 
λείου, το υπάρχον μόνιμο διδακτικό προσωπικό, η δυνατό¬ 
τητα πρόσληψης αναπληρωτών και ωρομισθίων εκπαιδευ¬ 
τικών και γενικότερο όλες οι προϋποθέσεις που εξασφα¬ 
λίζουν την απρόσκοπτη λειτουργία του σχολείου. 

3. Οι γονείς των μαθητών που επιθυμούν να συμμετά- 
σχουν στη διαδικασία επιλογής οφείλουν να υποβάλουν 
αίτηση στο μουσικό σχολείο της περιοχής τους κατά το 
χρονικό διάστημα από 10 μέχρι και 25 Μαιδυ κάθε έτους. 

Ειδικά για τα σχολεία του Νομού Αττικής θα εκδοθεί 
σχετική εγκύκλιος από τη Διεύθυνση Σπουδών Δευτερο¬ 
βάθμιας Εκπαίδευσης του ΥΠ.Ε.Π.Θ., η οποία θα καθορί¬ 
ζει τα γεωγραφικά όρια του κάθε οχολείου. 

4. Η συμμετοχή των υποψήφιων μαθητών στην επιλογή 
για φοίτηση σε μουσικό σχολείο δεν στερεί το δικαίωμα 
υποβολής αίτησης για συμμετοχή σε κλήρωση σε άλλο 
πειραματικό γυμνάσιο (πρώην πρότυπο). 

5. Για την επιλογή των μαθητών, που θα φοιτήσουν στην 
πρώτη (Α') τάξη του γυμνασίου των μουσικών σχολείων, 
συγκροτείται Επιτροπή Επιλογής (Ε.Ε.), που ορίζεται με 
απόφαση του οικείου Νομάρχη μετά από σχετική πρόταση 
της καλλιτεχνικής επιτροπής του ΥΠ.Ε.Π.Θ. για τον πρόε¬ 
δρο και της οικείας Διεύθυνσης Δευτεροβάθμιας Εκπαί¬ 
δευσης για τα υπόλοιπα μέλη αυτής καιαποτελείται από: 

α. Ένα δημόσιο εκπαιδευτικό του κλάδου ΠΕΙ 6 (Μουσι¬ 
κής), ως Πρόεδρο. 

β. Το Διευθυντή του Μουσικού Σχολείου ή τον αναπλη¬ 
ρωτή του και εάν αυτός δεν έχει οριστεί, το Διευθυντή άλ¬ 
λου δημόσιου γυμνασίου, ως Αντιπρόεδρο. 

γ. Εναν εκπαιδευτικό οποιουδήποτε κλάδου (μόνιμο ή 
αναπληρωτή), ως Γραμματεά. 

δ. Τέσσερις καθηγητές του κλάδου ΠΕΙ 6 (Μουσικής), 
ως μέλη καθώς και δύο αναπληρωτές τους. 

Σε κάθε Ε.Ε. ανατίθεται η αξιολόγηση μέχρι και 100 μα¬ 
θητών. 

Στην περίπτωση που οι υποψήφιοι είναι περισσότεροι 
από 100 ορίζονται δύο Ε.Ε. Το σύνολο των επί μέρους 
Ε.Ε., εποπτεύει η Γενική Επιτροπή Επιλογής (Γ.Ε.Ε.) της 
οποίας ο Πρόεδρος ορ'ιζεται με την ίδια απόφαση του Νο¬ 
μάρχη μετά από εισήγηση της καλλιτεχνικής επιτροπής 
του ΥΠ.Ε.Π.Θ. 

Οι υποψήφιοι αξιολογούνται μόνο από τους εκπαιδευτι¬ 
κούς των εδαφίων α και δ αυτής της παραγράφου. 

6. θέματα στα οποία αξιολογούνται οι υποψήφιοι μαθη¬ 
τές για την εγγραφή τους στην Α' τάξη του Μουσικού Σχο¬ 
λείου είναι: ρυθμός, ακουστική ικανότητα, φωνητική ικα¬ 
νότητα, διάκριση ηχοχρωμάτων και προαιρετικά ένα ανα¬ 
γνωρισμένο μουσικό όργανο από το ΥΠ.ΠΟ. 

Καθένα από τα θέματα αυτά αξιολογείται ξεχωριστά 
από τον κάθε βαθμολογητή με εικοσάβαθμη κλίμακα και 
το σύνολο των μονάδων, που μπορεί να είναι μέχρι και 
εκατό (100), αποτελεί τον τελικό βαθμό του θέματος. 

Η βαθμολογία του κάθε βαθμολογητή καταχωρίζεται σε 
ειδικό φύλλο εξέτασης υποψηφίων που φέρει τη σφρα¬ 
γίδα του σχολείου και υπογράφεται από τον βαθμολογητή. 


τον πρόεδρο της Ε.Ε. και τον Διευθυντή του σχολείου. 

Ο υποψήφιος μπορεί να συγκεντρώσει σύνολο βαθμο¬ 
λογίας, σε όλα τα εξεταζόμενα μαθήματα (συμπεριλαμβα¬ 
νομένου και του αναγνωρισμένου μουσικού οργάνου) και 
από τους πέντε βαθμολογητές, μέχρι και πεντακόσιες 
(500) μονάδες. 

Το επίπεδο τεχνικής του εξεταζομένου υποψήφιου στο 
μουσικό όργανο πρέπει να είναι τουλάχιστον της κατωτέ- 
ρας σχολής του αντίστοιχου μουσικού οργάνου. 

7. Μετά το πέρας της διαδικασίας επιλογής συνέρχεται 
η Γ.Ε.Ε. ή η Ε.Ε. με πρόσκληση του προέδρου της και με 
βάση τα ειδικά φύλλα εξέτασης, συντάσσει πίνακα επιτυ- 
χόντων κατά φθίνουσα βαθμολογική σειρά με ελάχιστο 
συνολικό βαθμό επιτυχίας τις διακόσιες πενήντα (250) μο¬ 
νάδες για αυτούς που δεν εξετάζονται στο μουσικό όρ¬ 
γανο και τριακόσιες (300) μονάδες για όσους εξετάζο¬ 
νται. 

Ο πίνακας με τη συνολική βαθμολογία των επιτυχόντων 
αναρτάται στο οικείο σχολείο και διαβιβάζεται στην οικεία 
Διεύθυνση Δευτεροβάθμιας Εκπαίδευσης. 

Στη συνέχεια η οικεία Διεύθυνση Δευτεροβάθμιας Εκ¬ 
παίδευσης αναρτά τον πίνακα αυτό που περιέχει τόσους 
επιτυχόντες όσοι προβλέπονται από την προκήρυξη των 
εξετάσεων επιλογής που προβλέπεται από το εδάφιο Α2 
αυτής της απόφασης. 

Οι μαθητές σε κάθε τάξη ή τμήμα τάξης δεν μπορεί να 
υπερβαίνουν τους είκοσι (20). 

Σε καμία περίπτωση δεν μπορούν να φοιτήσουν μαθη¬ 
τές στο μουσικό σχολείο εάν δεν συγκεντρώσουν το ελά¬ 
χιστο συνολικό βαθμό επιτυχίας διακόσιες πενήντα (250) 
μονάδες για αυτούς που δεν εξετάζονται στο μουσικό όρ¬ 
γανο και τριακόσιες (300) μονάδες για όσους εξετάζο¬ 
νται. 

Σε περίπτωση ισοβαθμίας γίνονται δεκτοί, καθ’ υπέρ¬ 
βαση, όλοι οι ισοβαθμίσαντες. 

8. Καθ’ υπέρβαση του αριθμού των μαθητών που ορίζε¬ 
ται σύμφωνα με την παράγραφο Α7 αυτής της απόφασης 
και μέχρι τη συμπλήρωση του αριθμού των είκοσι πέντε 
(25) μαθητών ανά τάξη ή τμήμα (που ορίζεται στην παρά¬ 
γραφο 2 αυτής της απόφασης), εγγράφονται στην Α' τάξη 
αυτού του σχολείου, οιδίδυμοι αδελφοί μαθητών που γρά¬ 
φτηκαν στην Α' τάξη του γυμνασίου, οι αδελφοί μαθητών 
που φοιτούν ήδη στα μουσικά σχολεία, καθώς και τα παι¬ 
διά εκπαιδευτικών που έχουν οργανική θέση στο σχολείο 
αυτό, εφόσον συμμετείχαν και αυτοί στη διαδικασία επι¬ 
λογής και εξασφάλισαν συνολικό βαθμό επιτυχίας διακό¬ 
σιες πενήντα (250) μονάδες για αυτούς που δεν εξετάζο¬ 
νται στο μουσικό όργανο και τριακόσιες (300) μονάδες για 
όσους εξετάζονται. 

Η συμπλήρωση των κενών θέσεων θα γίνεται σύμφωνα 
με τη σειρά βαθμολογίας που έχουν συγκεντρώσει. 

Σε καμία περίπτωση δεν θα γίνεται δεκτός αριθμός μα¬ 
θητών μεγαλύτερος από είκοσι πέντε κατά τάξη ή τμήμα. 

9. Οι γονείς των μαθητών που επελέγησαν να φοιτή¬ 
σουν στην Α’ τάξη του γυμνασίου των μουσικών σχολείων, 
εφοδιάζονται με σχετικό υπηρεσιακό σημείωμα το οποίο 
προσκομ'ιζουν στο γυμνάσιο όπου γράφτηκε το παιδί τους 
με το ισχύον σύστημα εγγραφής μετά την αποφοίτησή του 
από το δημοτικό σχολείο. 

Ο Διευθυντής του γυμνασίου διαβιβάζει υπηρεσιακά την 
καρτέλα με τα απαραίτητα δικαιολογητικά, στο Μουσικό 
Σχολείο. 

10. Στην περίπτωση που θα υπάρξουν κενές θέσεις 
στην Α' Γυμνασίου από μετεγγραφή μαθητών της Α’ τάξης 
σε άλλο γυμνάσιο και για οποιοδήποτε άλλο λόγο, οι θέ¬ 
σεις αυτές μπορούν να συμπληρωθούν από τον πρώτο 
κατά σειρά υποψήφιο που στον πίνακα επιλογής συγκε¬ 
ντρώνει το μεγαλύτερο άθροισμα μονάδων και όχι από αυ¬ 
τούς που'προβλέπονται στο εδάφιο Α8. 

Μετά τη λήξη του Α' τριμήνου οι κενές θέσεις δεν συ¬ 
μπληρώνονται. 

Β. ΜΕΤΕΓΓΡΑΦΕΣ - ΦΟΙΤΗΣΗ ΜΑΘΗΤΩΝ 

1. Μετεγγραφές μαθητών στην Α' τάξη των γυμνασίων 
των μουσικών σχολείων από άλλο μουσικό σχολείο επιτρέ¬ 
πονται εφόσον υπάρχουν κενές θέσεις στο μουσικό σχο¬ 
λείο υποδοχής και σύμφωνο με τις ισχύουσες διατάξεις. 

2. Αν υπάρξουν κενές θέσεις στις Β' και Γ' γυμνασίου 
από μετεγγραφή, απομάκρυνση μαθητών ή οποιοδήποτε 
άλλο λόγο, τότε οι κενές αυτές θέσεις συμπληρώνονται 
μετά από κατατακτήριες εξετάσεις που πραγματοποιού¬ 
νται μέσα στο δεύτερο δεκαήμερο του μηνός Σεπτεμ¬ 
βρίου κάθε σχολικού έτους, σε επιτροπή κατατακτηρίων 
εξετάσεων που ορίζεται με απόφαση του οικείου Νομάρχη 
και μετά από πρόταση της οικείας Διεύθυνσης Δευτερο¬ 
βάθμιας Εκπαίδευσης. 

Η Επιτροπή αποτελείται από: 

α. Το Διευθυντή του σχολείου, ως προέδρο. 

β. Τέσσερις καθηγητές του κλάδου ΠΕΙ 6 (θεωρητικών 
γενικής μουσικής, ΕΜηνικής Παραδοσιακής Μουσικής, 
Υποχρεωτικών Οργάνων) και 

γ. Εναν καθηγητή οποιουδήποτε κλάδου ως γραμμα¬ 
τέα. 

Τα μαθήματα που εξετάζονται είναι η μουσική θεωρία 
και πράξη της Ευρωπαϊκής Μουσικής, η Ελληνική Παρα¬ 
δοσιακή μουσική, καθώς και τα υποχρεωτικά όργανα. 

Η ύλη των εξετάσεων προσδιορίζεται από την ύλη που 
διδάχθηκε κατά το σχολικό έτος που προηγήθηκε και ανα¬ 
κοινώνεται στο σχολείο με τη λήξη του διδακτικού έτους. 

Με ΟΓϊόφαση της Διεύθυνσης Δευτεροβάθμιας Εκπαί¬ 
δευσης της έδρας του μουσικού σχολείου ορίζονται τα τυ¬ 
χόν κενά που υπάρχουν στη Β' και Γ' τάξη των μουσικών 
γυμνασίων, το αργότερο μέχρι την πρώτη ημέρα της έναρ¬ 
ξης του νέου σχολικού έτους. 

Οι αιτήσεις των ενδιαφερόμενων γονέων μπορούν να γί¬ 
νουν από την ημέρα της προκήρυξης των κενών θέσεων και 
για χρονικό διάστημα έχι μεγαλύτερο των πέντε ημερών. 

Επιτυχόντες είναι εκείνοι που έχουν συγκεντρώσει τσυ- 
λάχιστον τη βαθμολογική βάση σε όλα τα μαθήματα μουσι¬ 
κής παιδείας. 

3. Για το χαρακτηρισμό της φοίτησης των μαθητών των 
Μουσικών Σχολείων ισχύουν τα αριθμητικά όρια που σε 
κάθε περίπτωση προβλέπονται από τις εκάοτοτε ισχύου- 
σες διατάξεις για τους μαθητές των ημερήσιων γυμνασίων 
και γενικών λυκείων της χώρας, προσαυξημένες κατά 
τριάντα (30) απουσίες. 

Στο σύνολο αυτά περιλαμβάνονται οι απουσίες που 
πραγματοποιούνται στα μαθήματα γενικής και μουσικής 
παιδείας. 

4. Η αξιολόγηση των μαθητών στα μαθήματα γενικής και 
μουσικής παιδείας γίνεται με βάση τις ισχύουσες διατάξεις 
καθώς και με τις επιμέρους οδηγίες της Καλλιτεχνικής 
Επιτροπής και του Παιδαγωγικού Ινστιτούτου. 

5. Η προαγωγή των μαθητών του μουσικού σχολείου στα 
μαθήματα μουσικής παιδείας αποτελεί στοιχείο παραμο¬ 


νής τους σιο σχολείο αυτό, ανεξάρτητα άν ο μαθητής έχει 
προαχθεί στην επόμενη τάξη σύμφωνα με τα ισχύοντα στα 
σχολεία γενικής εκπαίδευσης. 

Στο βαθμό προαγωγής του μαθητή για την επόμενη τάξη 
συνυπολογίζεται και η βαθμολογία του στα μαθήματα μου¬ 
σικής παιδείας. 

Μαθητής που δεν προάγεται κατά τις επαναληπτικές 
εξετάσεις του μηνός Σεπτεμβρίου στα μουσικά μαθήματα 
μετεγγράφεται υποχρεωτικά σε άλλο σχολείο. 

Η μετεγγραφή αυτών των μαθητών γίνεται σύμφωνα με 
τις ισχύουσες διατάξεις. 

6. Στους αποφοίτους του μουσικού σχολείου (γυμνα¬ 
σίου και λυκείου) χορηγείται απολυτήριος τίτλος, στον 
οποίο αναγράφονται τα μαθήματα γενικής και μουσικής 
παιδείας, καθώς και η επίδοση ανά μάθημα. Ως βαθμός 
του απολυτήριου, καθώς και του ετήσιου βαθμού προαγω¬ 
γής υπολογίζεται ο μέσος όρος της επίδοσης των μαθη¬ 
τών σε όλα τα μαθήματα γενικής και μουσικής παιδείας. 

Γ. ΑΛΛΕΣ ΔΙΑΤΑΞΕΙΣ 

1. Κάθε Μουσικό Σχολείο οργανώνει δύο εξωσχολικές 
καλλιτεχνικές εκδηλώσεις κατά τη διάρκεια του διδακτι¬ 
κού έτους. Το πρόγραμμα αυτών των εκδηλώσεων υπο¬ 
βάλλεται για έγκριση στην Καλλιτεχνικής Επιτροπή, μετά 
από πρόταση του οικείου συλλόγου διδασκόντων και του 
Προϊσταμένου της Διεύθυνσης Δευτεροβάθμιας Εκπαί¬ 
δευσης ή του Γραφείου, μαζί με το ωρολόγιο πρόγραμμα 
μαθημάτων στην αρχή του σχολικού έτους και όχι πέρα 
από τις 10 Οκτωβρίου κάθε χρόνου. 

Σε εξαιρετικές περιπτώσεις είναι δυνατό να ζητηθεί μια 
επιπλέον εξωσχολική εκδήλωση μετά από τεκμηριωμένη 
εισήγηση του συλλόγου των διδασκόντων και σύμφωνη 
γνώμη του Προϊσταμένου της Διεύθυνσης Δευτεροβάθ¬ 
μιας Εκπαίδευσης ή του Γραφείου. 

2. Όσα θέματα δεν αναφέρονται στην παρούσα από¬ 
φαση, ρυθμίζονται με τις πάγιες διατάξεις που ισχύουν για 
τα ημερήσια γυμνάσια και γενικά λύκεια καθώς και με 
υπουργικές αποφάσεις που θα εκδοθούν. 

3. Από τη δημοσίευση της πσρούσης υπουργικής από¬ 
φασης καταργούνται οι: 

ί. Η Γ2/2300/30,5.89 Υ.Α. (ΦΕΚ 453/τ.Β') «λειτουργία 
των μουσικών γυμνασίων». 

ίί. Η Γ2/2497/12.6.89 Υ.Α. «καθορισμός τύπου ειδικής 
καρτέλας αξιολόγησης». 

ίίί. Η Γ2/1887/1.4.93 Υ.Α. «εγγραφή μαθητών στο μου¬ 
σικό σχολείο από άλλα σχολεία μετά από εξετάσεις». 

Ιν. Η Γ2/4420/6.9.93 Υ.Α. «περί συγκροτήσεως επιτρο¬ 
πών κατατακτηρίων εξετάσεων στα μουσικά σχολεία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 
-*- 

Αριθ. 6171 (5) 

Αναπροσαρμογή της τιμής του εισιτηρίου εισόδου στον 

Εθνικό Δρυμό Σαμαριάς. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη; 

1. Τις διατάξεις του Ν. 2040/23.4.92 (ΦΕΚ ΤΟ/τ.Α') 
«Ρύθμιση θεμάτων αρμοδιότητας Υπουργείου Γεωργίας 

και Νομικών Προσώπων Εποπτεΐας του και άλλες διατά¬ 
ξεις» άρθρο 31 παράγρ. 7 περΐπτ. α'. 

2. Την αριθμ. 8763/4.5.92 (ΦΕΚ 338/26.5.92 τ.Β ) 
κοινή απόφαση Υπ. Οικονομικών και Γεωργίας με την 
οποία αναπροσαρμόσθηκε η τιμή του εισιτηρίου εισόδου 
στον Εθνικό Δρυμό Σαμαριάς σε 1.000 δρχ. κατά άτομο. 

3. Την αριθμ. 7401/29.3.96 απόφαση του Γεν. Γραμμα¬ 
τέα του Υπ. Γεωργίας με την οποία εγκρίνεται η αριθμ. 
26/96 απόφαση του Δ.Σ. του ΚΤΓΚ & Δασών σχετικά με- 
την έγκριση της αναπροσαρμογής του εισιτηρίου επίσκε¬ 
ψης στον Εθνικό Δρυμό Σαμαριάς από 1.000 δρχ. το 
άτομο σε 1.200 δρχ. το άτομο. 

4. Το Ν. 1558/85 «Κυβέρνηση & Κυβερνητικά Όρ¬ 
γανα», 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αναπροσαρμόζουμε την τιμή του εισιτηρίου επίσκεψης 
στον Εθνικό Δρυμό Σαμαριάς Κρήτης από 1.000 δρχ. σε 
1.200 δρχ. κατά άτομο, για όλους τους επισκέπτες Έλλη¬ 
νες και αλλοδαπούς. 

Από τήν καθιέρωση καταβολής του αντιτίμου του εισιτη¬ 
ρίου εξαιρούνται οι παρακάτω κατηγορίες επισκεπτών, 
σ) Νέοι και νέες ηλικίας κάτω των 15 ετών, 
β) Οργανωμένες ομάδες μαθητών, σπουδαστών και 
φοιτητών, 
γ) Ανάπηροι. 

δ) Στρατιώτες και μέλη πολυτέκνων οικογενειών, 
ε) Μέλη Ερευνητικών Ομάδων (Ερευνητές, μελετητές 
κ.λπ.) που διεξάγουν έρευνες στην περιοχή του Εθνικού 
Δρυμού με έγγραφη άδεια της Δ/νσης Δασών Χανίων ή 
του Υπ. Γεωργίας, 

στ) Οι ξεναγοί ή συνοδοί Έλληνες ή αλλοδαποί που συ¬ 
νοδεύουν την ομάδα των επισκεπτών και που είναι συμβε¬ 
βλημένοι με πρακτορείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1996 

ο ΥΠΟΥΡΓΟΙ 

ΣΤ. ΤΖΟΥΜΑΚΑΣ 
-♦- 

Αριθ. 121214 (6) 

Παράταση ισχύος Νομοθεσίας για την αναγκαστική εισ¬ 
δοχή ποιμνίων στις βοσκές κατά τη θερινή κτηνοτρο- 
φική περίοδο έτους 1996. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 13 του Α.Ν. 431/1968. 

2. Τις προτάσεις των Δ/νσεων Γεωργίας Νομαρχιών 
Κράτους που υποβλήθηκαν για την παράταση του μέτρου 
της αναγκαστικής εισδοχής ποιμνίων στις βοσκές για τη 
θερινή κτηνοτροφική περίοδο έτους 1996. 

3. Την αρ. 33361/5.9.91 κοινή υπουργική απόφαση 
«περί μεταβίβασης εξουσίας υπογραφής στους Γ ενικούς 
Γ ραμματείς των Υπουργείων Εσωτερικών και Γ εωργίας, 
αποφασίζουμε: 

Παρατείνουμε την ισχύ της σχετικής Νομοθεσίας που 


διαμορφώθηκε με τα Ν.Δ/τα 3889/1958, 3958/1959, 
4098/1960, 4424/1964, το Ν, 4493/66 ως και με την αρ. 
198/1966 πράξη του Υπουργικού Συμβουλίου για την 
αναγκαστική εισδοχή ποιμνίων στις βοσκές κατά τη θερι\^ 
κτηνοτροφική περίοδο έτους 1996 για τις περιοχές των 
κατωτέρω Νομών της χώρας, ήτοι: 

1. Αττικής. 

2. Ανατολικής Αττικής. 

3. Αχαΐας. 

4. Βοιωτίας μόνο για τα Λειβάδι Κάτω Τσέρεσι Κοινότη¬ 
τας Δουλείας. 

5. Ημαθίας. 

6. Ιαχιννίνων. 

7. Καστοριάς, μόνο για τις βοσκές Λιβαδοτόπι (με εξαί¬ 
ρεση του τμήματος που αποδόθηκε με το Ν. 1540/1985 
στους Πολιτικούς πρόσφυγες) Πεύκο, Περιστεράς, Γλυ- 
κονερίου, Μυροβλήτη και Ζούγουλη). 

8. Κορινθίας: για τις βοσκές του Λειβαδιού (Κούτσουρα 
- Καστανοβούνι της Ιεράς Μονής Αγίου Γεωργίου Φενεού. 

9. Κυκλάδων, μόνο για το βοσκότοπο Μακρονήσου κυ¬ 
ριότητας Κοινότητας Κορρησίας Κέας (με εξαίρεση του 
τμήματος της παραλίας μέχρι κορυφογρομμής της Ν.Δ. 
πλευράς της ανωτέρω νήσου, το οποίο περιλαμβάνει τις 
παλιές εγκαταστάσεις στρατοπέδου με μικρά αλσύλια). 

10. Λαρίσης: μόνο για τη βοσκή «Μετόχι» Σπαρμού 
Ελασσόνος Ιδιοκτησίας Ο.Δ.Ε.Π. 

11. Λέσβου. 

12. Πέλλης (Δ/νση Γ εωργίας Εδέσσης) μόνο για τις βο¬ 
σκές Χαραμίτσα, Κουτσούμπεη και Δουιδίτσα. 

13. Πιερίας. 

14. Ρεθύμνης, μόνο για το βοσκότοπο κυριότητας Πρα¬ 
κτικού Γεωργικού Σχολείο Ασωμάτων Αμοριου. 

15. Φλωρινης: μόνο για τις βοσκές ΠισσοδερΙου και 
Καρνών (οικ. Οξυάς και Σφήκας). 

Η σχετική αίτηση των ενδιαφερομένων θα πρέπει να 
υποβληθεί στον οικείο Νομάρχη, σε 30 ημέρες από τη δη¬ 
μοσίευση της παρούσας απόφασης στην Εφημερίδα της 
Κυβερνήσεως. 

Επίσης η σχετική για την αναγκαστική εισδοχή απόφαση 
του οικείου Νομάρχη θα πρέπει να εκδοθεί ύστερα από 
έγγραφη βεβαίωση της Τοπικής Δασικής αρχής, ότι η 
έκταση δεν είναι αναδασωτέα και δεν απαγορεύεται η βο- 
οκή, σε προθεσμία 30 ημερών από τη λήξη της προθε¬ 
σμίας υποβολής αιτήσεως από τους ενδιαφερομένους. 

Σημειώνεται τέλος ότι το μέτρο της αναγκαστικής εισ¬ 
δοχής δεν έχει εφαρμογή σε εκτάσεις που κηρύχθηκαν 
αναδασωτέες (άρθρο μόνο παρ. 5 Ν, 4493/1965) σε 
εκτάσεις στις οποίες απαγορεύεται η βοσκή βάσει διατά¬ 
ξεων των περί Δασών Νόμων, στην περίπτωση του άρθρου 
18 παρ. 8 του Ν. 1734/1987 «περί βοσκοτόπων» καθώς 
και στις περιπτώσεις για τις οποίες διαλαμβάνεται το άρ¬ 
θρο 28 του Ν. 2040/1992 (ΦΕΚ 70Α/23.4.92), 

Κάλυψη δαπάνης: Από τις διατάξειες αυτής της απόφα¬ 
σης δεν προκαλείται δαπάνη σε βάρος του κρατικού προϋ¬ 
πολογισμού. 

Η απόφαση αυτή να δημοοιευθεί στην Εφημερίδα της 
Κυβερνήσεςος. 

Αθήνα, 26 Απριλίου 1996 

Με εντολή Υπουργών 
Οι Γενικοί Γραμματείς των Υπουργών 

Εσωτερικών Γ εωργίσς 

Ε. ΣΕΡΕΛΗ Β. ΣΙΟΥΜΑΛΑΣ 

-♦- 

Αριθ. 33398 (7) 

Χορήγηση έκτακτης οικονομικής ενίσχυσης 
στους εκδοροσφαγεϊς. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/53, όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081 /92 (ΦΕΚ 154/Α/10.9.92), 
με το οποίο προστέθηκε νέο άρθρο το άρθρο 29Α στο Ν. 
1558/85 «Κυβέρνηση και Κυβερνητικά Όργανα». 

3. Την υπ’ αριθμ. 632/9.4.96 απόφαση του Δ.Σ. του 
ΟΑΕΔ (αριθ- συνεδρίασης 16/9.4.96) που μας υποβλή¬ 
θηκε με το υπ’ αριθμ. 108075/19.4.96 έγγραφό του, απο¬ 
φασίζουμε: 

Εγκρίνουμε την καταβολή έκτασης οικονομικής ενίσχυ¬ 
σης σε ν.100 άτομα από 20.000 δρχ. στα μέλη της ΠΟΕΚ 
σύμφωνα με τις διατάξεις του άρθρου 46 του Ν. 2698/53 
όπως συμπληρώθηκε με το άρθρο 38 του Ν.Δ. 2224/94, 
με την προϋπόθεση αυτοί να μην έχουν πραγμοτοποιήσει 
άνω των 30 ημερομισθίων στον κλάδο τους κατά το έτος 
1996. 

Η πιθανή δαπάνη ανέρχεται σε 1.100 χ 10.000 - 
22.000.000 δρχ., βαρύνει τον ΚΑΕ 2637 και δεν επιβαρύ¬ 
νει τον κρατικό προϋπολογισμό. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα. 26 Απριλίου 1996 

ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 33394 (8) 

Χορήγηση έκτακτης οικονομικής ενίσχυσης στους πρώην μι¬ 
σθωτούς ανέργους το>ν επιχειρήσεων «ΒΕΤΛΑΝΣ ΝΑ¬ 
ΟΥΣΑ» «ΠΕΛ/\Α» «ΟΛΥΜΠΟΣ» «ΒΕ/\ΑΝ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/53, όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά όργανα». 

3. Την υπ’ αριθμ. 631/9.4.96 απόφαση του Δ.Σ. του 
ΟΑΕΔ (αριθμ- συνεδρίασης 16/9.4.96), που μας υποβλή¬ 
θηκε με το υπ' αριθμ. 108.076/19.4.96 έγγραφό του, 
αποφασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης 50.000 δρχ. για 480 άτομα ανέργους πρώην εργαζό¬ 
μενους στις ανωτέρω επιχειρήσεις, σύμφωνα με τις διατά¬ 


ξεις του άρθρου 46 του Ν. 2698/53 όπως συμπληρώθηκε 
με το άρθρο 38 του Ν.Δ. 2224/94 με τις εξής προϋποθέ¬ 
σεις: 

1) Να είναι άνεργοι κατά τον χρόνο καταβολής. 

2) Να μην επιδοτούνται τακτικά. 

3) Κατά το τρέχον έτος (1996) να μην έχουν πραγματο¬ 
ποιήσει κανένα ημερομίσθιο σε οποιαδήποτε εργασία. 

4) Να προέρχονται οπό τις ανωτέρω επιχειρήσεις. 

Η κατάσταση της ανεργίας τους θα βεβαιώνεται με 
υπεύθυνη δήλωση του Ν. 1599/86. 

Η σχετική δαπάνη ανέρχεται σε 50.000 δρχ. 

X 480 = 24.000.000 και βαρύνει το ΚΑΕ 2637 του 
ΟΑΕΔ. 

Δεν απαιτείται η σύμπραξη του Υπουργού των Οικονομι¬ 
κών για το λόγο ότι η σχετική απόφαση δεν εμπίπτει στην 
παρ. 3του άρθρου 22του Ν. 2362/95 (περί Δημοσίου λο¬ 
γιστικού). 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 26 Απριλίου 1996 

ο ΥΠΟΥΡΓΟΣ 
ΕΥΑΓΓ. ΠΑΝΝΟΠΟΥΛΟΣ 

-♦- 

Αριθ. Π3/1019 

Καταβολή δαπάνης για διαμονή πλημμυροπαθών στο =ε- 
νοδοχείο «ΜΕΛΙΣΣΑ» Ελευσίνας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη; 

Τις διατάξεις: 

1. Του Ν.Δ. 57/73 (ΦΕΚ 149/77 τ. Α’) «περί λήψεως μέ¬ 
τρων Κοινωνικής Προστασίας των οικονομικών αδυνά¬ 
των». 

2. Του άρθρου 4 του Ν. 776 (ΦΕΚ 68/6.5.78 τ. Α’) «περί 
καταβολής μηνιαίου βοηθήματος γιο μίσθωση οικήμα¬ 
τος». 

3. Της ΔΥ3α/οικ. 158/26.1.96 κοινής απόφασης «ανά¬ 
θεση αρμοδιοτήτων στους Υφυπουργούς Υγείας και Πρό¬ 
νοιας, Φραγκλίνο Παπαδέλλη και Θεόδωρο Κοτσώνη». 

4. Το γεγονός άτι από τις διατάξεις της παρούσης προ- 
καλείται δαπάνη η οποία καλύπτεται από το Λογ/σμό Α’ 
Κοινωνικών Βοηθειών της Νομ/κής Αυτοδ/σης Δυτικής 
Αττικής, ο οποίος έχει χρηματοδοτηθεί από το Φ 220 ΚΑΕ 
2739 «Λοιπά γενικά βοηθήματα και επιδόματα» του προϋ¬ 
πολογισμού εξόδων του Υπουργείου έτους 1995, αποφα¬ 
σίζουμε: 

1. καθορίζουμε ως ακολούθιως τον τρόπο καταβολής 
της προκυπτούσης δαπάνης από την προσωρινή εγκατά¬ 
σταση πλημμυροπαθών στο ξενοδοχείο «ΜΕΛΙΣΣΑ». 

2. Η δαπάνη θα βαρύνει τις πιστώσεις του προϋπολογι¬ 
σμού του Λογ/ομού Πρώτων Κοινωνικών Βοηθειών της 
Νομαρχιακής Αυτοδ/σης Δυτικής Αττικής ο οποίος έχει 
χρηματοδοτηθεί από τις πιστώσεις του Φ 220 ΚΑΕ 2739 
«Λοιπά γενικά βοηθήματα και επιδόματα» του προϋπολο¬ 
γισμού εξόδων του Υπουργείου, έτους 1995, αποφασί¬ 
ζουμε: 

1. Καθορίζουμε ως ακολούθως τον τρόπο καταβολής 
της προκυπτούσης δαπάνης από την προσωρινή εγκατά- 
στση πλημμυροπσθών στο Ξενοδοχείο «ΜΕΛΙΣΣΑ». 

2. Η δαπάνη θα βαρύνει τις πιστώσεις του προϋπολογι- 

σμού του Λον/σμού Πρώτων Κοινωνικών Βοηθειών της 
Νομαρχιακής Αυτοδ/σης Δυτικής Αττικής ο οποίος έχει 
χρηματοδοτηθεί από τις πιστώσεις του Φ 220 ΚΑΕ 2739 
«Λοιπά γενικά βοηθήματα και επιδόματα» του προϋπολο¬ 
γισμού εξόδων του Υπουργείου, έτους 1995. 

3. Η παραπάνω δαπάνη θα καταβληθεί στον υπεύθυνο 
του Ξενοδοχείου «ΜΕΛΙΣΣΑ» από υπόλογο οριζόμενο από 
το Νομάρχη Δυτικής Αττικής ή από εξουσιοδοτημένο από 
αυτόν όργανο. 

4. Δικαιολογητικά για την πληρωμή δαπάνης ορίζο¬ 
νται: 

α. Αντίγραφο της αναγνωριστικής απόφασης των δι¬ 
καιούχων της προσωρινής εγκατάστασης οικογενειών, η 
οποία θα εκδοθεί σύμφωνα με τα οριζόμενα στην Δ1 α/οικ. 
7727/3.8.73 απόφαση, όπως αυτή ισχύει μετάτηντροπο- 
ποίηση και συμπλήρωσή της με τις Γ1α/842/9.4.88 και 
η α/1783/11.9.89 νεώτερες Υπουργικές Αποφάσεις. 

β. Το τιμολόγιο του Ξενοδοχείου από το οποίο θα προ¬ 
κύπτει η προσφερθείσα υπηρεσία και το ύψος της δαπά- 
νης. 

5. Η απόφαση αυτή να δημοσιευθείστην Εφημερίδα της 
Κυβερνήσεως. 

Αθήνα, 23 Απριλίου 1996 

ο ΥΦΥΠΟΥΡΓΟΣ 

θ. ΚΟΤΣΩΝΗΣ 

-»- 

Αριθ. Π3/1126 (10) 

Κάλυψη δαπανών επισκευής οικιών και αντικατάστασης 

οικοσκευής των πλημμυροπαθών Ιανουάριου 1996, 

Δυτικής Αττικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

1. Του Ν.Δ. 57/73 «περί λήψεως μέτρων Κοινωνικής 
Προστασίας των οικονομικών αδυνάτων». 

2. Τηναριθμ. Δ1α/4232/10.6.74 εγκ. 257 «περί εφαρ¬ 
μογής του Ν.Δ. 57/73 «περί λήψεως μέτρων Κοινωνικής 
Προστασίας των οικονομικών αδυνάτων. 

3. Την αριθμ. Δ1α/οικ. 7827/3.8.73 Προγραμματική 
απόφαση «περί ειρορμογής Προγράμματος αντιμετώπισης 
έκτακτων κοινωνικών αναγκών όπως ισχύει σήμερα μετά 
την τροποποίηση και συμπλήρωση της με τις νεώτερες 
αποφάσες ΓΙα/οικ. 842/19.4.88 και Π3/οικ. 603/ 
23.2.94. 

4. Την ανάγκη ενίσχυσης των οικογενειών των οποίων 
τα σπίτια από τις βροχοπτώσεις του Ιανουάριου 1996 έπα- 
θαν ζημιές και κατεστράφησαν είδη οικοσκευής τους. 


5. Το γεγονός ότι από τις διατάξεις της παρούσης προ- 
καλείται δαπάνη η οποία καλύπτεται από το Λογ/σμό Α' 
Κοινωνικών Βοηθειών Δ. Αττικής, ο οποίος έχει χρηματο¬ 
δοτηθεί από το Φ 220 ΚΑΕ 2739 «Λοιπά γενικά βοηθή¬ 
ματα και επιδόματα» του προϋπολογισμού εξόδων του 
Υπουργείου έτους 1995. 

6. Τις διατάξεις της ΔΥ3α/οικ. 158/26.1.96 Κοινής 
απόφασης «ανάθεση αρμοδιοτήτων στους Υφυπουργούς 
Υγείας και Πρόνοιας ΦραγκλΙνο Παπαδέλλη και Θεόδωρο 
Κοτσώνη», αποφασίζουμε: 

1. Εγκρίνουμε την χορήγηση εφ’ άπαξ οικονομικής ενί¬ 
σχυσης το ύψος της οποίας δεν μπορεί να υπερβεί, για 
κάθε οικογένεια το ποσό των 2.000. ^XX) δρχ. στους πλημ- 
μυροπαθείς κατοίκους της Νομαρχιακής Αυτοδιοίκησης 
Δυτικής Αττικής, που επλήγησαν από τις πλημμύρες του 
Ιανουάριου 1996, για την αντιμετώπιση απλών επισκευα- 
στικών εργασιών των κατοικιών τους και την αντικατά¬ 
σταση της οικοσκευής τους. 

2. Η σχετική δαπάνη που θα προκληθεί θα βαρύνει τις 
πιστώσεις του Λογ/σμού Πρώτων Κοινωνικών Βοηθειών 
της Νομαρχιακής Αυτοδ/σης Δυτικής Αττικής, ο οποίος 
έχει χρηματοδοτηθεί από πιστώσεις του Φ 220 ΚΑΕ 2739 
«Λοιπά γενικά βοηθήματα και επιδόματα» του προϋπολο¬ 
γισμού εξόδων του Υπουργείου έτους 1995. 

3. Η ανωτέρω οικονομική ενίσχυση, είναι ανεξάρτητη 
από εκείνη που τους δόθηκε για αντιμετώπιση άμεσων 
προσωρινών στεγαστικών και βιοτικών αναγκών τους. 

4. Η αναγνώριση των δικαιούχων της ανωτέρω εφ’ άπαξ 
οικονομικής ενίσχυσης θα γίνεται με απόφαση του οικείου 
Νομάρχη ή του εξουσιοδοτημένου υπ’ αυτού οργάνου, κα¬ 
τόπιν υποβολής εκ μέρους των ενδιαφερομένων σχετικής 
αίτησης και δικαιολογητικών που θα καθορίσει η Νομαρ¬ 
χιακή Υπηρεσία Πρόνοιας. 

5. Το ύψος της οικονομικής ενίσχυσης κάθε οικογέ¬ 
νειας καθορίζεται με το αριθμ. οικ. 1082/20.3.96 έγ¬ 
γραφο της Νομαρχιακής Αυτ/σης Δυτικής Αττικής. 

6. Δικαιολογητικά για την καταβολή της ανωτέρω εφ' 
άπαξ οικονομικής ενίσχυσης ορίζονται: 

α. Έκθεση καταγραφής ζημιών από την αρμόδια επι¬ 
τροπή. 

β. Η αναγνωριστική απόφαση της παρ. 4 της απόφασης 
αυτής και 

γ. Η κατάσταση πληρωμής των δικαιούχων. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1996 

ο ΥΦΥΠΟΥΡΓΟΣ 

θ. ΚΟΤΣΏΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312- 1 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

^- > 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληοοίρορίες δημοσιευμάτων Α.Ε.-Ε.Π.Ε. 5225761 

5230841 

ΠληροιρορΙες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΡΙΡΑΙ/ϋ^ 4136402 

Νικήτα 6-8 Τ.Κ. 185 31 4171Μ7 

ΠΑΤΡΑ 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (Μ51 2^1 

ΚΟΜΟΤΗΝΗ (0531) 2^37 

Δημοκρατίας 1 Τ.Κ. 691 00 26522 

ΤΙΜ 1 -Ι (ΒΥΛΛΟΝ - Μέχρι 16 σελίδες 100 δρχ. , , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξησηΐ 00 δρχ.ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α,Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δη μ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 » 

50.000 . 

25.000 » 

10.000 » 

5.000 » 

10.000 · 

3.000 » 

150.000 . 

10.000 » 

1.500 δρχ. 

2.500 · 

500 » 

2.500 . 

1.250 » 

500 » 

250 » 

500 » 

150 · 

7.500 . 

500 » 

ΓΙΑ ΟΑΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 

120.000 » 

6.000 . 

* Οι συνδρομές του εσωτερικού προπληρώνονται στα Δημόσια Ταμεία που δίδουν " 

οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

•Ησυνδρομή ισχύειγια ένα χρόνο,που αρχίζει τηνίηίανουαρίουκα,λήγει την31ηΔεκεμβρίου του ίδιου χρόνου. Δεν εγγρά- 

φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 έως 13.00 

